Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, 2016-2017 ikasturterako beken eta laguntzen deialdi orokorrari buruzkoa. Galdera 2017ko irailaren 11ko 111. Nafarroako Parlamentuko Aldizkari Ofizialean argitaratu zen.

Iruñean, 2017ko urriaren 4an

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioak 9-17/PES/-00193 idatzizko galdera egin du. Hona Nafarroako Gobernuko Hezkuntzako kontseilariaren informazioa.

2016-2017 ikasturterako beken eta laguntzen deialdi orokorrera aurkeztutako eskabideak 9.156 izan ziren; horietatik, 5.258 baietsi egin ziren. Horietatik, azkenean, Nafarroako Gobernuaren beka emanen da soilik Nafarroako Gobernuaren beka Ministerioarena baino handiagoa den kasuetan edo Ministerioarena lortu ez den kasuetan.

Uztailaren 5ean, 3.899.457,12 euro ordaindu zitzaien 2.714 eskatzaileri.

Abuztuaren 17an, berriz, 298.852,14 euro ordaindu zitzaien 158 eskatzaileri.

Irailaren 29an, 353.725,72 euro ordainduko zaizkie beka jasotzeko zain dauden 241 eskatzaile}ri eta aurreko ordainketetako 25 eskatzaileri, zeinei zenbateko osagarri bat ordaintzen baitzaie.

Horrenbestez, 2016/2017 deialdian, 3.113 eskatzaileri ordaindu zaizkie bekak edo laguntzak.

Iruñean, 2017ko urriaren 4an

Hezkuntzako kontseilaria: María Roncesvalles Solana Arana